אכרנר – ויקיפדיה
מיקומו של אכרנר בקבוצת ארידנוס
α בארידנוס
01ʰ 37ᵐ 42.8ˢ
‏12″ ‏14′ ‏57°‏-
4 ± 144 שנות אור
1.23±44.15 פארסק
בקטבים 7.7 רדיוסי שמש
בקו המשווה 12 רדיוסי שמש
6-8 מסות שמש
פי 1,070 (באור נראה) מהשמש
250-300 ק"מ/שנייה
אכרנר הוא הכוכב הבהיר ביותר בקבוצת הכוכבים ארידנוס והוא גם הכוכב העשירי בבהירותו בשמים. הכוכב נמצא בקצה הדרומי של קבוצת ארידנוס המייצגת נהר, ומכאן מקור שמו בערבית - "אחיר אנ-נהר" (آخر النهر) "קצה הנהר". בשל מיקומו הדרומי לא ניתן לראותו מאירופה ומרוב המזרח התיכון ולכן לא נקשרו בו אגדות ומיתוסים. לפני גילויו על ידי האירופאים במאה ה-16 קבוצת ארידנוס הסתיימה בכוכב θ בארידנוס.
אכרנר הוא כוכב הסדרה הראשית מסוג ספקטרלי B3 V, צבעו כחול ועוצמת ההארה שלו היא פי 1,070 משל השמש בתחום הנראה, אך חלק ניכר מהקרינה הנפלטת ממנו היא בתחום העל סגול כך שעוצמת ההארה הכוללת שלו היא לפחות פי 3,000 משל השמש. זהו כוכב צעיר למדי וגילו מוערך במספר מיליוני שנים בלבד, כך שלמרות עוצמת ההארה הגבוהה שלו, הוא נמצא עדיין בשלב התכת המימן שבליבתו להליום. מסתו גדולה פי 6-8 משל השמש וכשיכלה המימן בליבתו הוא צפוי להפוך לענק אדום ולאחר מכן לננס לבן מהסוג של סיריוס B.
פחיסותו של אכרנר
אכרנר מסתובב סביב עצמו במהירות גבוהה מאוד של לפחות 250 ק"מ בשנייה. בשל המהירות הגבוהה זהו הכוכב הפחוס ביותר שמוכר כיום - רדיוסו בקטבים קטן ב-40% מרדיוסו בקו המשווה. כמו כן, המהירות הגבוהה גורמת לבריחה של גז מאזור קו המשווה וליצירה של דיסקת גז המקיפה את הכוכב ופולטת ספקטרום פליטה אופייני למימן. גם השדה המגנטי של הכוכב חזק יחסית בעקבות הסיבוב המהיר והוא מוערך בכ-1,000 גאוס - פי 1,000 מהשדה המגנטי של השמש.
בשל הטמפרטורה הגבוהה ועוצמת ההארה הגבוהה, כוכבי לכת עם תנאים שמאפשרים חיים חייבים להיות במרחק של 55-70 יחידות אסטרונומיות מאכרנר - כפול ממרחקו של נפטון מהשמש.
מדיה וקבצים בנושא אכרנר בוויקישיתוף
אכרנר ב-solstation.com
הכוכבים הבולטים בקבוצת ארידנוס
α (אכרנר) • β (קורסה) • θ (אקמר) • γ (זאורק)
אוחזר מתוך "https://he.wikipedia.org/w/index.php?title=אכרנר&oldid=21718902"
קבוצת הכוכבים ארידנוס
דף זה נערך לאחרונה ב־8 באוקטובר 2017, בשעה 11:39.